Document ID: 31995R0879

Komisijas Regula (EK) Nr. 879/95
(1995. gada 21. aprīlis),
ar ko groza Komisijas Regulu (EEK) Nr. 3447/90 par īpašiem nosacījumiem atbalsta piešķiršanai par aitu un kazu gaļas privātu uzglabāšanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1989. gada 25. septembra Regulu (EEK) Nr. 3013/89 par aitu un kazu gaļas tirgus kopīgo organizāciju [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 7. panta 5. punktu,
tā kā Komisijas 1990. gada 28. novembra Regulā (EEK) Nr. 3447/90 par īpašiem nosacījumiem atbalsta piešķiršanai par aitu un kazu gaļas privātu uzglabāšanu [2], kurā jaunākie grozījumi izdarīti ar Regulu (EEK) Nr. 1258/91 [3], paredzēts, ka pieteikumus atbalsta saņemšanai par privātu uzglabāšanu iesniedz attiecīgās dalībvalsts intervences aģentūrai; tā kā pēc Austrijas, Somijas un Zviedrijas pievienošanās šo jauno dalībvalstu intervences aģentūras būtu jāiekļauj šīs regulas pielikumā un būtu jāizmanto izdevība, lai izlabotu kļūdas pārējo intervences aģentūru adresēs;
tā kā šajā regulā paredzētie pasākumi ir saskaņā ar Aitu un kazu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 3447/90 pielikumu aizstāj ar šīs regulas pielikumu.
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1995. gada 21. aprīlī

Labels: 3
15
17
6